পোৎয়োমসি অসুম পুরিবনি পুনীংদুনা, নুংশিদুনা
উহৈশিংসে ফংদবদি নত্তে য়ূমগি হৈকোলদুদা
শাত্তবদি নত্তে নাচোমশিংসি ইপাগি লৈকোলদুদা,
অদু পুরক্লিবনি নুংশিদুনা চৎলুবা লমদমশিং
খূদোলজনীংদুনা লেম পানা ৱাৎত্রবা ঐগি নুংশিবশিংদুদা
হেকচরক্লিবনি হৈরাং লৈরাংশিংসে থমোই কয়াদ ঈরাঙ হৌনা
পীবগি অপেনবদু ফাওজনীংদুনা, থারম্লবসু পূম্নমকসে মখোয়না৷
চৎলিবনি পোৎলূমসে পুদুনা ৱারবসু ৱানা
করম্নদি লংথোক্লমগনি অদুক নুংশিনা খুদোলবীরক্লগা নঙনা?
করিদি পুরুনি নুংশি খূদোল পোৎলূমসে নত্ত্রদি?
করম্নদি খূল্লুনি চেগায় চেগুম খুলগি লম্বী মতাইদগি
থাদদুনা নুংশিবসে লম্বীগি ঊফুল মথক্তা?
ও! করিগি অসুক নুংশিরিবনো নঙনা ঐবু?
নুংশিবা য়াদব্র খরা তপ্না, খরা থোৎনা, মতম শাংনা?
তৌফম খঙহন্দ্রে নঙগি নুংশিবনা ঐবু
চৎফমসু খঙহন্দ্রে লম্বীসি নীং তম্না
অসুম নীক্তুনা লৈরে থমোই মরীসে ঐগি!
mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng